Gunung Yong Belar

Gunung Yong Belar merupakan sebuah gunung di sempadan negeri Perak Darul Ridzuan dan Kelantan Darul Naim, Malaysia. Mempunyai ketinggian 2,181 meter (7,156 kaki), Yong Belar adalah gunung tertinggi di Kelantan, kedua tertinggi di Banjaran Titiwangsa dan ketiga tertinggi di Semenanjung Malaysia. Ia merupakan salah satu gunung dalam senarai tujuh gunung tertinggi di Semenanjung Malaysia yang berketinggian lebih daripada 2,134 m (7,000 kaki) dari aras laut, atau dikenali sebagai G7 dalam kalangan pendaki-pendaki tempatan.

Gunung ini mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Pendaki boleh bermalam di Kem Tudung Periuk sebelum mendaki ke puncak gunung ini.

Permohonan permit

Gunung Yong Belar  sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang. 

Permohonan permit boleh dibuat secara online di url http://forestry.pahang.gov.my/ekorimba. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Cameron Highlands sebelum pendakian dan pada hari dan waktu berkerja.

Rujukan 

 Theory and Practice in Hospitality and Tourism Researchedited by Salleh Mohd Radzi, Mohd Faeez Saiful Bakhtiar, Zurinawati Mohi, Mohd Salehuddin Mohd Zahari, Norzuwana Sumarjan, C.T. Chik, Faiz Izwan Anuar

Pautan luar 
  www.mountainsbeyond.net 
  MOUNT YONG BELAR

Yong Belar
Yong Belar
Yong Belar
Banjaran Titiwangsa